Document ID: 31989R3830

KOMISSION ASETUS (ETY) N:o 3830/89,
annettu 20 päivänä joulukuuta 1989,
asetuksen (ETY) N:o 1767/82 muuttamisesta, siltä osin kuin se koskee Sveitsistä lähtöisin olevan pikkulapsille tarkoitetun erikoismaidon tuontia
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maidon ja maitotuotteiden yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 763/89(2), ja erityisesti sen 14 artiklan 7 kohdan,
sekä katsoo, että
erityisten tuontimaksujen soveltamista tiettyihin maitotuotteisiin koskevista yksityiskohtaisista säännöistä 1 päivänä heinäkuuta 1982 annetun komission asetuksen (ETY) N:o 1767/82(3), sellaisena kuin se on viimeksi muutettuna asetuksella (ETY) N:o 1156/89(4), liitteessä I vahvistetaan kolmannesta maasta tuotaviin maitotuotteisiin sovellettavat maksut,
uuden yhdistetyn nimikkeistön käyttöönoton seurauksena 1 päivästä tammikuuta 1988 pikkulapsille tarkoitettu erikoismaito voidaan luokitella CN-koodin 0402 29 11 lisäksi CN-koodeihin 0404 90 53 ja CN 0404 90 93; sen vuoksi olisi täydennettävä asetuksen (ETY) N:o 1767/82 liitteitä viittauksella näihin koodeihin,
tiettyjen tulliselvitystoiminnassa todettujen vaikeuksien ratkaisemiseksi ja asianosaisten pyynnöstä on suotavaa soveltaa tätä muutosta uuden yhdistetyn nimikkeistön voimaantulosta alkaen, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1767/82 seuraavasti:
1 Korvataan liitteen I ensimmäisessä sarakkeessa a kohdan CN-koodi 0402 29 11 seuraavasti:
"0402 29 11
ex 0404 90 53
ex 0404 90 93".
2 Korvataan liitteessä III olevan A kohdan ilmaisu "alanimikkeeseen 0402 29 11" seuraavasti:
"alanimikkeisiin 0402 29 11, ex 0404 90 53 ja ex 0404 90 93".
3 Korvataan liitteen IV otsakkeessa "Sveitsi" CN-koodi "0402 29 11" seuraavasti:
"0402 29 11
ex 0404 90 53
ex 0404 90 93".
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan, asianosaisten pyynnöstä, 1 päivästä tammikuuta 1988.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä joulukuuta 1989.

Labels: 3
17
18